Eesti Draamateater

Eesti Draamateater on teater Tallinnas.

Teatri ajalugu
Eesti Draamateatri alguseks loetakse Paul Sepa loodud erateatristuudio sündi 11. oktoobril 1920. See nimetati natuke hiljem ümber Draamastuudio teatrikooliks. Draamastuudio teatrikooli I lennu lõpetanud entusiastide initsiatiivil asutati Draamastuudio Teater, mis avati 4. oktoobril 1924 teatri juhi Rudolf Engelbergi lavastatud „Pisuhännaga”.

Algusaastatel polnud teatril oma teatrimaja, renditi Tallinna saksa teatri saali ja esineti ringreisidel üle Eesti. 

1930. aastatel hakati lavale tooma eesti kirjandusteoseid (näiteks Hugo Raudsepa näidendid ning Anton Hansen Tammsaare ja Oskar Lutsu proosa dramatiseeringud), mis osutusid väga menukaks.

1937. aastal nimetati teater ümber Eesti Draamateatriks ning 1939. aastal sai teatri ametlikuks koduks tollase Tallinna saksa teatri hoone Tallinnas Pärnu maantee 5, mis on Eesti Draamateatri koduks tänaseni.

Pärast Teist maailmasõda tehti teatris mitmeid muudatusi, teatrit organiseeriti ja nimetati mitu korda ümber. 1944. aasta sügisel jätkati tegevust Riikliku Draamateatri nime all. 1948 liideti Riikliku Noorsooteatriga ja nimetati "Uueks Teatriks".

1949. aastal liideti Draamateatriga tolleaegse eliitteatri Estonia draamatrupp ja teater nimetati Tallinna Riiklikuks Draamateatriks. 1952. aastast kandis teater nime Viktor Kingissepa nimeline Tallinna Riiklik Draamateater ning 1957. aastast Viktor Kingissepa nimeline Tallinna Riiklik Akadeemiline Draamateater (lühemalt TRA Draamateater). 1989 nimetati teater taas Eesti Draamateatriks. 

Eesti Draamateatri näo kujundas 1960.–1970. aastatel lavastaja Voldemar Panso, kelle õpilased ja õpilaste õpilased tänapäeval tema teatritraditsiooni Draamateatris jätkavad.  

Eesti Draamateater annab aastas üle 500 etenduse, seda oma maja kahes saalis ja ka mujal Eestis. Etendusi külastab hooaja jooksul üle 120 000 teatrisõbra.

Draamateatri meeskond

Teatrijuhte
 1990–1998 Margus Allikmaa
 1998–1999 Merle Karusoo
 1999–2002 Tiit Laur
 2002–2003 Ruti Einpalu
 2004–2005 Rain Raabel
 2005–2006 Kristian Taska
 2006–... Rein Oja

Lavastajad
Hendrik Toompere juunior - kunstiline juht
Priit Pedajas
Hendrik Toompere
Uku Uusberg

Näitlejad

Aleksander Eelmaa (1990/2015–2021)
Ita Ever (1953. aastast)
Marian Heinat (2019. aastast)
Kersti Heinloo (2007. aastast)
Ülle Kaljuste (1998. aastast)
Guido Kangur (1992. aastast)
Tõnu Kark (1996. aastast)
Maria Klenskaja (1974. aastast)
Kersti Kreismann (1972. aastast)
Marta Laan (2010. aastast)
Mari Lill (1977. aastast)
Markus Luik (2014. aastast)
Ain Lutsepp (1980. aastast)
Mait Malmsten (1993. aastast)
Märten Metsaviir (2021. aastast)
Kaie Mihkelson (1988. aastast)
Hilje Murel (2008. aastast)
Laine Mägi (1999. aastast)
Karmo Nigula (2016. aastast)
Tõnu Oja (2003. aastast)
Ester Pajusoo (1959. aastast)
Merle Palmiste (1992. aastast)
Raimo Pass (1984. aastast)
Teele Pärn (2018. aastast)
Christopher Rajaveer (2016. aastast)
Jaan Rekkor (2005. aastast)
Inga Salurand (2015. aastast)
Indrek Sammul (2012. aastast)
Britta Soll (2006. aastast)
Tiit Sukk (1998. aastast)
Taavi Teplenkov (1998. aastast)
Jüri Tiidus (2012. aastast)
Harriet Toompere (1998. aastast)
Ivo Uukkivi (1992. aastast)
Viire Valdma (1996. aastast)
Martin Veinmann (1972. aastast)
Kristo Viiding (2008~2013 ja taas 2019. aastast)

Viited

Välislingid 

Eesti Draamateater
 Priit Pullerits. Draamateatrist varastati eesti teatri unikaalsed reliikviad, Postimees, 19. detsember 2008
  Draamateater jagas Antsud välja ERR, 30. detsember 2008

Eesti teatrid
Tallinna teatrid